अवैध खनन से छलनी हो रही अरावली पर्वत शृंखला
ग्रामीणों ने खनन अभियंता से की शिकायत
सिटीरिपोर्टर | अजमेर
अरावलीपर्वत शृंखला में बसे शहर के समीपस्थ अजयसर ग्राम पंचायत के गांव खरेखड़ी में पत्थर खनन करने वालों ने पहाड़ियों को ब्लास्टिंग कर छलनी कर दिया है। ग्रामीणों ने अब खनन अभियंता को शिकायत कर अवैध खनन रोकने की मांग की है।
शहर से 10 किलोमीटर दूर स्थित गांव खरेखड़ी से पुष्कर की ओर जा रही सड़क की दायीं तरफ की पहाड़ियां रोजाना ब्लास्टिंग के कारण धमाकों से गूंजती रहती हैं। खनन करने वालों ने कभी हरी-भरी रहने वाली पहाड़ियों को छलनी कर दिया है। अब हालात ये हैं कि जानवरों को चरने के लिए पहाड़ी पर भेजना भी खतरे से खाली नहीं है। ब्लास्टिंग के कारण हर समय विस्फोट के साथ पत्थरों के टुकड़े आसमान की ओर उछलकर वापस जमीन पर आते हैं, तो जख्मी होने का डर हमेशा बना रहता है।
मंगलवार को हुआ था विवाद
खरेखड़ीगांव के दो गुटों में मंगलवार को सालाना चंदे की राशि के उपयोग को लेकर विवाद हो गया था। इस दौरान दोनों पक्षों ने आपस में एक-दूसरे पर जूते, चप्पल फेंके तथा बाद में मारपीट होने लगी। गंज पुलिस ने मौके पर पहुंच कर विवाद शांत कराया। विवाद के पीछे एक कारण अवैध खनन भी रहा है।
ग्रामीणोंने लगाया मंथली का आरोप
खननअभियंता को दी शिकायत में ग्रामीणों ने आरोप लगाया है कि खनन माफिया ने खनिज तथा वन विभाग के चौकी प्रभारियों अफसरों से साठ-गांठ कर रखी है। उन्हें अवैध खनन के एवज में मंथली दी जाती है। शिकायत के बावजूद कार्रवाई नहीं होती है। केंद्र राज्य की सरकार ने अवैध खनन के खिलाफ सख्त रवैया अपना रखा है, लेकिन यहां बैखौफ यह गोरखधंधा चल रहा है। ग्रामीणों ने चेताया है कि अवैध खनन नहीं रोका गया तो वे अपने स्तर पर भी कार्रवाई करेंगे। शिकायत करने वालों में सरपंच मोहसिना बानो, कृषि उपज मंडी समिति बोर्ड के सदस्य रोशन चीता, वार्ड पंच रमजान खां, राजू, अब्दुल पुत्र नज्जा, अमजद खान, शब्बीर, सलमान, फिरोज, अनवर, रसूल, जमील, सलावत, रमेश, सायरन, शैतान, नीरा, भागचंद, सोहन, मस्तान, मनोज, सलीम, नज्जा, अर्जुन, सिकंदर, सेठी समेत करीब 50 से अधिक लोग शामिल रहे।
अवैध खनन से यूं उजड़ रही है अरावली पर्वत शृंखला।
awa_Deva awa_Deva hin_Deva hin_Deva hin_Deva awa_Deva hin_Deva awa_Deva hin_Deva awa_Deva